漂向北方

《漂向北方》係由馬來西亞歌手黃明志同埋華裔美籍歌手王力宏合作嘅一首歌曲，收錄喺黃明志2016年嘅《亞洲通車》專輯。首歌講述一個外地人喺北京嘅北漂經歷，喺YouTube、KKBOX等網站上都受關注，亦出現有鄧紫棋、文慧如等歌手嘅翻唱版本。

2018年，喺《中國新說唱》第10期上，那吾克熱·玉素甫江同埋尤長靖翻唱咗呢首歌曲。2018年第13屆KKBOX風雲榜，鄧紫棋同黃明志合唱咗呢首歌曲。

衍生作品 
 窮到發慌 - 由台灣YouTube頻道老天鵝娛樂喺2018年發布嘅歌曲，諷刺蔡英文政府執政導致嘅經濟狀況。
 逃出武漢 - 喺2020年2月由高登音樂台推出嘅改編歌曲，內容主要反映喺武漢肺炎期間，武漢居民因為封城而相繼逃亡嘅恐慌，同埋中國喺初期隱瞞疫情嘅問題。

2016年單曲
2017年單曲
國語歌
王力宏
黃明志嘅歌